আমেৰিকাৰ ৰাষ্ট্ৰপতি হ'বলৈ এগৰাকী প্ৰাৰ্থীৰ প্ৰয়োজন ২৭০টা ইলেক্ট'ৰিয়েল কলেজ ভোটৰ। সেই অনুসৰি ট্ৰাম্পতকৈ বাইডেন বহু ভোটেৰে আগুৱাই আছে। আনহাতে পেনছিলভেনিয়াতো বাইডেন বহু ভোটেৰে ট্ৰাম্পতকৈ আগুৱাই আছে। ট্ৰাম্পে জৰ্জিয়া, এৰিজ'না, পেনছিলভেনিয়া ৰাজ্যত জয়লাভ কৰিলেহে দ্বিতীয়বাৰলৈ আমেৰিকাৰ ৰাষ্ট্ৰপতি হ'ব। তাৰ বিপৰীতে জো বাইডেনক প্ৰয়োজন মাথোঁ পেনছিলভেনিয়াৰ ইলেক্ট'ৰিয়েল কলেজ ভোটৰ। উল্লেখ্য যে ড'নাল্ড ট্ৰাম্পে পেনছিলভেনিয়াকে ধৰি জৰ্জিয়া আদি ৰাজ্যৰ ভোট গণনা আধাতে সামৰি দুনাই ভোট গণনা কৰাৰ দাবী জনাই আছে। কিয়নো এই ৰাজ্যকেইখনত ড'নাল্ড ট্ৰাম্প বহু ভোটেৰে বাইডেনতকৈ পিছপৰি ৰৈছে। সেইবাবেই তেওঁ এনে দাবী জনাবলৈ ধৰিছে। পেনছিলভেনিয়া, এৰিজ'না, নাবাডা, জৰ্জিয়া আদি ৰাজ্যত বাইডেন ট্ৰাম্পতকৈ আগুৱাই আছে। সেই অনুসৰি আমেৰিকাৰ পৰৱৰ্তী ৰাষ্ট্ৰপতি বাইডেন হোৱাটো প্ৰায় নিশ্চিত হৈ পৰিছে। কিন্তু আনুষ্ঠানিক ফলাফল ঘোষণালৈ এতিয়াও বহু বাকী আছে।
এনে এক পৰিস্থিতিৰ মাজতেই ৰিপাব্লিকান নেতা মেক্কানেলে প্ৰকাশ কৰিছে যে যদিহে তেওঁলোক এইবাৰৰ নিৰ্বাচনত পৰাস্ত হয়, তেন্তে ক্ষমতা শান্তিপূৰ্ণভাৱে হস্তান্তৰ কৰা হ'ব। ড'নাল্ড ট্ৰাম্পে এইবাৰৰ নিৰ্বাচনত বহু বিসংগতি হোৱাৰ দাবী তুলি আছে। তেওঁলোকৰ দলৰ নেতাই ড'নাল্ড ট্ৰাম্পৰ এনে দাবীক পোনছাটে নাকচ কৰিছে। তেওঁলোকৰ দলৰ নেতাই ড'নাল্ড ট্ৰাম্পৰ এনে দাবীক সমৰ্থন জনোৱা নাই। তাৰ বিপৰীতে ৰিপাব্লিকান দলৰ নেতাই ক'বলৈ ধৰিছে যে যদিহে তেওঁলোক পৰাস্ত হয়, তেন্তে ক্ষমতা শান্তিপূৰ্ণভাৱে হস্তান্তৰ কৰা হ'ব। আমেৰিকাৰ ৰাষ্ট্ৰপতি নিৰ্বাচনৰ ফলাফলৰ আনুষ্ঠানিক ঘোষণাৰ পূৰ্বেই ফিজিৰ প্ৰধানমন্ত্ৰীয়ে জো বাইডেনক অভিনন্দন জনাইছে। ফিজিৰ প্ৰধানমন্ত্ৰী ফ্ৰেঙ্ক বেনিমাৰামাই আমেৰিকাৰ ডেমক্ৰেটিক প্ৰাৰ্থী জো বাইডেনক অভিনন্দন জনাইছে।
যি সময়ত জো বাইডেনক ফিজিৰ প্ৰধানমন্ত্ৰীগৰাকীয়ে অভিনন্দন জনাইছে। ইয়াৰ দ্বাৰা এইটো কথা প্ৰতিপন্ন হৈছে যে এইবাৰৰ নিৰ্বাচনত বাইডেন জিকিব। উল্লেখ্য যে বিগত নিৰ্বাচনত ড'নাল্ড ট্ৰাম্পে ৩০৪টা ইলেক্ট'ৰিয়েল কলেজ ভোটেৰে আমেৰিকাৰ ৰাষ্ট্ৰপতি হৈছিল। তেওঁৰ প্ৰতিদ্বন্দ্বী হিলাৰী ক্লিণ্টনে ২২৭টা ইলেক্ট'ৰিয়েল কলেজ ভোট লাভ কৰিছিল।
